**TEHNILINE KIRJELDUS**

1. **Üldinfo**
   1. Hanke eesmärgiks on Meremõisa telkimisala värava, infotahvlite ja suunaviitade tootmine ja paigaldamine.
   2. Tööde teostamise asukoht: Harjumaa, Meremõisa küla.
   3. Käesoleva hanke eesmärk on Harjumaal, Lääne-Harju vald, Meremõisa külas asuvale Meremõisa telkimisalale (**Keila metskond 30, 29501:001:0304)** värava paigaldamine, et piirata autode ligipääsu tundlikule pinnasele ning alal suunamise, liikumise ja info jagamise parandamine läbi infotahvlite ja teeviitade paigaldamise.
   4. Lepingu esemeks olevad väikevormid toodetakse AB Artes Terrae OÜ poolt koostatud projektist „Meremõisa telkimisala rekonstrueerimisprojekt“:
      1. Värav (1 tk) - joonis 20089KP2 TP Meremõisa 10 VÄRAV (lisa 1- joonis 10);
      2. Suur infotahvel (8 tk) ja kaitseala infotahvel (5 tk) – joonis 20089KP2 TP Meremõisa 13 INFO SUUR PIKTO (lisa 1- joonis 13);
      3. Suunaviit (piktogrammidega) (9 tk) – joonis 20089KP2 TP Meremõisa 18 TEEVIIT (lisa 1- joonis 18).
   5. Materjalide spetsifikatsioonid vt. lisa 2- kululoend.
   6. Olemasolevate utiliseeritavate infotahvlite ning uute väikevormide orienteeruvad asukohad on toodud asendiplaanil (lisa 3). Täpsed asukohad märgitakse kohapeal koos tellijaga.
   7. Kaks kaitseala infotahvlit asuvad Laulasmaa maastikukaitseala Lahepere lahustükil ning nende orienteeruvad asukohad on toodud eraldi asendiplaanil (lisa 4).
2. **Nõuded töö teostamisele** 
   1. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest ning tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette Tellijat.
   2. Ehitusaegsete jäätmekonteinerite, materjali transpordi, ajutise ehitusmaterjalide ladustamisplatsi ja pinnase ladustamise täpne koht näidatakse ehitaja poolt koostatavas ehitustööde organiseerimise kavas mis kooskõlastatakse ehitaja poolt tellijaga ning vastavalt kehtivale korrale kaitseala valitseja Keskkonnaametiga (vajalik ka skeemina, koopia tellijale) ja tellijaga.
   3. Tööde teostamine tuleb kooskõlastada Keskkonnaametiga ka siis, kui ehitusseadustiku lisa 1 kohaselt ehitusteatise või ehitusloa kohustus puudub.
   4. Töö teostaja on kohustatud tööde algusest kirjalikku taasesitamist võimaldaval viisil ja vastavalt kehtivatele korrale ette teavitama ametkondi (Keskkonnaametit) ning Tellijat.
   5. Ehitusmaterjalide transpordi aeg, transpordiviis (-vahendid) ning materjalide ladustamise kohad tuleb taasesitamist võimaldaval viisil kooskõlastada Keskkonnaameti ning Tellija esindajaga. Materjalide transport ja ladustamine võib toimuda vaid eelnevalt kooskõlastatud alal ja viisil. Võimalikult vältida nö tühisõite.
   6. Kahju tekkimise kahtluse korral teavitada koheselt Tellijat ja vajadusel Keskkonnaametit. Võimalikud kahjustused likvideeritakse lähtuvalt konkreetsest juhtumist kooskõlastades Tellija ja vajadusel Keskkonnaametiga.
   7. Vältida taimkatte ja pinnase kahjustamist. Keelatud on materjali ja töövahendite lühiajaline paigutamine väljaspool kooskõlastatud kohtasid. Ehitustöödel kahjustatud pinnas tuleb tasandada, tasandatud aladele muru- ega heinaseemet ei külvata, vaid lastakse taastuda looduslikul taimestikul (v.a. projektis toodud juhtudel). Mistahes umbrohutõrjevahendite kasutamine ning orgaanilise aine juurde toomine objektile on keelatud.
   8. Tööde teostamisel tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse ja taimestikule. Puidukonservant, kütused, õlid jm ehitusel kasutatavad võimalikud keskkonda saastavad vedelikud peavad olema ladustatud lekkekindlalt. Masinate ja seadmete tankimine ei tohi toimuda veekogudele lähemal kui 30 meetrit. Kütuste ja õlide ladustamine objektil on keelatud, ehituseks kasutatavate immutite, värvide jm ajutine päevane ladustamine on lubatud vaid vastavate kemikaalidega seotud tööde teostamise ajal.
   9. Kasutatavad mehhanismid ja tööde teostamise tehnoloogia peab olema valitud nii, et ei vigastataks alal kasvavaid puid. Ohu korral ehitustööde käigus puutüvesid mehaaniliselt vigastada, tuleb puutüvede kaitse näha ette vastavalt standardile EVS 939-3:2020 „Puittaimed haljastuses, osa 3: Ehitusaegne puude kaitse“ või muul viisil, mis tagab puude kaitse juhuslike vigastuste eest. Pärast ehitustööde lõppu kaitselahendid eemaldada.
   10. Töövõtja vastutab kõikide ehitustegevuses tekitatud kahjustuste, ka ehitusplatsist väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Võimalikud kahjustused alal likvideeritakse lähtuvalt konkreetsest juhtumist kooskõlastades tegevuse Tellija ning Keskkonnaametiga.
   11. Pakkumuse maksumuses tuleb muuhulgas arvestada:
       1. olemasolevate infotahvlite eemaldamise ja utiliseerimisega.
       2. uue taristu rajamisega, sh kõigi kaasnevate tööde teostamise ja materjalikuludega ning materjalide, seadmete ja tööjõu transpordiga rajatavale objektile.
   12. Hankeleping sõlmitakse esimesel võimalusel olenevalt hankemenetluse kulgemisest ja rajamistööde teostamise **lõpptähtaeg on 15.12.2025.** Lepingu kehtivuse tähtaeg on **15.01.2026.**
   13. Töödele on nõutav garantii kestusega 2 aastat.
   14. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib Tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida Tellija esialgsete ehitustööde tellimisel ette ei näinud. Reservi kasutamise üle otsustab Tellija Töövõtja ettepanekul või iseseisvalt.
   15. Pakkujatel on soovitav enne pakkumuse esitamist tutvuda iseseisvalt objektiga kohapeal.

**Lisad:**

Lisa 1- Joonised 10, 13 ja 18

Lisa 2- Kululoend

Lisa 3- Asendiplaan Meremõisa telkimisala

Lisa 4- Asendiplaan Laulasmaa MKA

Lisa 5- KVV Merimõisa telkimisala